**POSTUPAK PRIJAVE ZA GODIŠNJA VOLONTERSKA PRIZNANJA I POSEBNO VOLONTERSKO PRIZNANJE HRVATSKOG CRVENOG KRIŽA**

U skladu s člankom 14. Pravilnika o volontiranju u Hrvatskom Crvenom križu, Hrvatski Crveni križ dodjeljuje priznanja volonterima koji su se istaknuli iznimnim doprinosom u provedbi volonterskih aktivnosti i programa.

**KATEGORIJE U KOJIMA SE DODJELJUJE PRIZNANJE:**

1. VOLONTER/KA GODINE
2. VOLONTERSKI TIM GODINE

**OPĆI UVJETI PRIJAVE**

* **Priznanje „*VOLONTER/KA GODINE“*** dodjeljuje se volonteru/ki pojedincu koji/a je aktivno sudjelovao/la u provedbi programa Crvenog križa najmanje godinu dana.
* **Priznanje „*VOLONTERSKI TIM GODINE*“** dodjeljuje se grupi volontera/ki okupljenih u klubovima mladih ili drugim oblicima zajedničkog djelovanja pri Organizatoru volontiranja koji/e su aktivno sudjelovali u provedbi programa najmanje godinu dana.

Volonterski tim čini grupa do 25 volontera/ki.

* Prijave se podnose za aktivnosti provedene od **1. siječnja 2024. godine do 31. prosinca 2024. godine.**
* Svaki Organizator volontiranja može predložiti jednog kandidata/kinju za priznanje „VOLONTER/KA GODINE“ te jedan volonterski tim za priznanje „VOLONTERSKI TIM GODINE“
* Prijava kandidata za priznanja podnosi se na obrascima koji se nalaze na službenim web stranicama Hrvatskog Crvenog križa, a dostavlja se Službi za rad s mladima, volonterima i Škole HCK do datuma utvrđenog na obrascu.
* Za dodjelu priznanja ne postoji dobno ograničenje.
* Za priznanje se može predlagati isti kandidat/kinja više puta neovisno o tome je li već dobio priznanje u prethodnim godinama.

**TRAJANJE NATJEČAJA**

* Rok za podnošenje prijave za priznanje Hrvatskog Crvenog križa je **20. listopada 2025. godine.**
* Prijave pristigle nakon roka neće se razmatrati.

**DOKUMENTACIJA POTREBNA ZA PRIJAVU VOLONTERA/KE I VOLONTERSKOG TIMA**

* Obrasci za prijavu
* Pisana suglasnost kandidata/kinje ili tima za kandidaturu za priznanje Hrvatskog Crvenog križa.
* Potpisana privola za prikupljanje, obradu, objavu i čuvanje podataka svakog kandidata/kinje i člana/ice tima.
* Životopis, ali samo u slučaju prijave kandidata/kinje za volontera/ku godine *(Životopise kandidata/kinja nije potrebno dostaviti ako se prijavljuje volonterski tim).*
* Drugi materijali koji potvrđuju volonterske aktivnosti kandidata/kinje i tima (novinski članci, fotografije, objave na društvenim mrežama…).

**NAČIN PRIJAVE**

* Obrasci za predlaganje kandidata/kinje i tima nalaze se na službenim web stranicama Hrvatskog Crvenog križa, a dostavljaju se Službi za rad s mladima i volonterima i Škole HCK.
* Prijave kandidata/kinje i tima moraju sadržavati svu navedenu potrebnu dokumentaciju.
* Prijave ispunjene na računalu je potrebno podnijeti u elektronskom obliku.
* Prijave ispunjene rukom se neće razmatrati.
* Obrasci za predlaganje kandidata/kinje i tima nalaze se na službenim web stranicama Hrvatskog Crvenog križa, a dostavljaju se Službi za rad s mladima, volonterima i Škole HCK najkasnije **do 20. listopada** **2025. godine u elektronskom obliku.**
* Obrasci za predlaganje kandidata/kinje i tima te popratna dokumentacija dostavljaju se na e-mail: **antea.lilek@hck.hr****.** U predmetu maila je potrebno istaknuti **„Za priznanje VOLONTERA/KE GODINE“, odnosno „Za priznanje VOLONTERSKI TIM GODINE*“***.

**ODABIR DOBITNIKA**

* Pristigle prijave razmotrit će Povjerenstvo za razvoj volonterstva HCK sukladno zadanim uvjetima.
* Glavni odbor donijet će i konačnu odluku o dodjeli priznanja.

**OBJAVA O ODABIRU POBJEDNIKA I DODJELI PRIZNANJA**

* Imena odabranog kandidata/kinje i tima bit će objavljena na službenim stranicama Hrvatskog Crvenog križa, a priznanja će se uručiti na prigodnoj svečanosti.

Za sva dodatna pitanja možete se obratiti Službi za rad s mladima, volonterima i Škola HCK putem e-mail adrese: **mladi@hck.hr** .